Stacy Ferguson
Stacy Ann Ferguson (geriau žinoma savo slapyvardžiu Fergie; g. 1975 m. kovo 27 d.) – JAV vokalistė, šokėja, aktorė, reperė, modelis ir dainų autorė. Ji yra buvusi vaikams skirtos televizijos laidos „Kids Incorporated“ ir grupės „Wild Orchid“ narė. Šiuo metu ji yra hiphopo/pop grupės „The Black Eyed Peas“ vokalistė, taip pat ir solo dainininkė. 2006 m. ji išleido albumą „The Dutchess“, kuris buvo parduotas 6 mln. tiražu visame pasaulyje.